Herausgeber

Herausgeber (norsk: utgiver) (forkortet Hrsg., sjeldnere Hg., tidligere ed. for (lat) edidit, (har utgitt) og edd. ediderunt (flertall)) er en tysk betegnelse på en person eller persongruppe som forbereder utgivelsen av litterære, publisistiske eller vitenskapelige tekster og verker av forfattere og kunstnere.

Utgiveren har en spesiell rolle da hen ikke bare gjennom sine redaksjonelle handlinger, men også gjennom sin person eller personlighet representerer den aktuelle utgivelsen. 

Det blir sondret mellom Herausgeber av en bok og av en avis eller tidsskrift.

Herausgeber av en avis har intet presserettslig ansvar. Dette ansvaret påhviler i en avis sjefredaktøren. Den tidligere tyske kansleren Helmut Schmidt ble i 1983 Herausgeber av avisen Die Zeit, slik Marion Gräfin Dönhoff tidligere hadde vært.

En Herausgeber av en bok vil gjerne være en spesialist, ofte ekstern, som gjennom sitt omdømme gir en faglig garanti for boken.

Referanser 

Medier
Tyske ord og uttrykk
Tysk kultur
Beskjeftigelser